PATVIRTINTA

Dieveniškių Adomo Mickevičiaus

gimnazijos direktoriaus

2021 m.rugpjūčio 31 d.

įsakymu Nr. VI-152

**DIEVENIŠKIŲ ADOMO MICKEVIČIAUS GIMNAZIJOS 2021-2022 IR 2022-2023 MOKSLO METŲ**

**PRADINIO UGDYMO PROGRAMOS UGDYMO PLANAS**

**I SKYRIUS**

**BENDROSIOS NUOSTATOS**

1. 2021-2022 ir 2022-2023 mokslo metų pradinio ugdymo programos ugdymo planas

(toliau–ugdymo planas) reglamentuoja pradinio ugdymo programos, pradinio ugdymo individualizuotos programos, pradinio ugdymo programos ją pritaikius mokiniams, turintiems specialiųjų ugdymosi poreikių, taip pat ir neformaliojo vaikų švietimo programų įgyvendinimą gimnazijoje.

1. Ugdymo plano tikslas - nustatyti pradinio ugdymo programos vykdymo bendruosius

reikalavimus dėl ugdymo turinio formavimo ir įgyvendinimo, kuriais vadovaudamasi gimnazija sudaro lygias galimybes kiekvienam pradinio klasių mokiniui siekti asmeninės pažangos ir įgyti mokymuisi visą gyvenimą būtinų bendrųjų ir dalykinių kompetencijų.

1. Ugdymo plano uždavinys - pateikti gimnazijos susitarimus dėl ugdymo turinio

formavimo ir įgyvendinimo.

4. Gimnazijos 2021–2022 ir 2022–2023mokslo metų pradinio ugdymo pradinio ugdymo planas rengiamas vadovaujantis 2021–2022 ir 2022–2023 mokslo metų Pradinio ugdymo programosbendruoju ugdymo planu, patvirtintu Lietuvos Respublikos švietimo ir mokslo ministro 2021 m. gegužės 3 d. įsakymu Nr. V-688 ,,Dėl 2021–2022 ir 2022-2023 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“, Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 1 priedo „Pradinio ugdymo bendroji programa“ nuostatomis dėl ugdymo turinio kūrimo ir mokymosi pasiekimų, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, pradinį ugdymą, neformalųjį vaikų švietimą ir gimnazijos veiklą reglamentuojančiais teisės aktais ir gimnazijos strateginiu planu.

**II SKYRIUS**

**MOKYKLOS UGDYMO PLANO RENGIMAS**

1. 2021-2022 ir 2022-2023 m.m. pradinio ugdymo programos ugdymo plano projektui

parengti 2021 m. birželio 1 d. gimnazijos direktoriaus įsakymu Nr. VI-102 buvo sudaryta darbo grupė. Darbo grupė rengdama ugdymo plano projektą, rėmėsi švietimo stebėsenos duomenimis ir rekomendacijomis: nacionalinių mokinių pasiekimų tyrimų ir gimnazijos veiklos kokybės įsivertinimo duomenimis. Darbo grupė siūlo susitarimų dėl pradinio ugdymo turinio įgyvendinimo projektus (**1-11 priedai**).

1. Gimnazijos ugdymo planas viešai skelbiamas gimnazijos interneto svetainėje.

**III SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ**

7. 2021–2022 mokslo metai ir ugdymo procesas prasideda 2021 m. rugsėjo 1 d.

Ugdymo proceso trukmė – 175 ugdymo dienos.

8. 2022–2023 mokslo metai ir ugdymo procesas prasideda 2022 m. rugsėjo 1 d. Ugdymo proceso trukmė – 175 ugdymo dienos.

9. Ugdymo procese mokiniams skiriamos rudens, žiemos (Kalėdų), žiemos, pavasario (Velykų) atostogos, kurių bendra trukmė 2021–2022 mokslo metais – 22, o 2022–2023 mokslo metais – 21 ugdymo dienų. Į atostogų trukmę neįskaičiuojamos švenčių ir poilsio dienos.

10. Mokinių atostogos 2021–2022 mokslo metais:

|  |  |
| --- | --- |
| Rudens atostogos | 2021 m. lapkričio 3 d. – lapkričio 5 d. |
| Žiemos (Kalėdų) atostogos | 2021 m. gruodžio 27 d. – 2022 m. sausio 7 d. |
| Žiemos atostogos | 2022 m. vasario 14 d. – vasario 18 d. |
| Pavasario (Velykų) atostogos | 2022 m. balandžio 19 d. – balandžio 22 d. |

11. Mokinių atostogos 2022–2023 mokslo metais:

|  |  |
| --- | --- |
| Rudens atostogos | 2022 m. spalio 31 d. – lapkričio 4 d. |
| Žiemos (Kalėdų) atostogos | 2022 m. gruodžio 27 d. – 2023 m. sausio 6 d. |
| Žiemos atostogos | 2023 m. vasario 13 d. – vasario 17 d. |
| Pavasario (Velykų) atostogos | 2023 m. balandžio 11 d. – balandžio 14 d. |

12. Vasaros atostogos skiriamos pasibaigus ugdymo procesui. 2021-2022 mokslo metų ugdymo proceso pabaiga - birželio 9 d., 2022-2023 mokslo metų ugdymo proceso pabaiga - birželio 9 d.

13. Ugdymo organizavimo tvarka karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (gimnazija yra dalykų brandos egzaminų centras, vyksta remonto darbai gimnazijoje ir kt.) nustatoma ugdymo plano **11 priede.**

**ANTRASIS SKIRSNIS**

**PRADINIO UGDYMO PROGRAMOS ĮGYVENDINIMAS**

14. Visas ugdymo procesas vykdomas gimtąją (lenkų) kalba. Bendroji programa vykdoma dvikalbio ugdymo būdu, kai vykdomas mokymas lietuvių kalba per tas pamokas, kai einamos ugdymo programos temos iš Lietuvos istorijos ir geografijos (dalykas ,,Pasaulio pažinimas“), vadovaujantis Ugdymo lietuvių kalba bendrojo ugdymo ir neformaliojo švietimo mokykloje tvarkos aprašu, patvirtintu Lietuvos Respublikos švietimo ir mokslo ministro 2011 m. spalio 14 d. įsakymu Nr. V-1856 „Dėl Ugdymo lietuvių kalba bendrojo ugdymo ir neformaliojo švietimo mokykloje tvarkos aprašo patvirtinimo“.

15. Ugdymo procesas gali būti organizuojamas ne tik gimnazijoje, bet ir už jos ribų. Mokytojas prieš išvykdamas pateikia ugdymo proceso už gimnazijos ribų veiklos planą direktoriui. Mokinio mokymosi laikas išvykose, ekskursijose ir kitais panašiais atvejais, trunkantis ilgiau nei pamoka, perskaičiuojamas į konkretaus dalyko (-ų) mokymosi laiką (pagal pamokos (-ų) trukmę).

16. Ugdymo procesas organizuojamas pusmečiais. 2021-2022 m.m. I pusmetis: rugsėjo 1-sausio 21 d., II pusmetis sausio 24 d. – birželio 9 d. 2022-2023 m.m. I pusmetis: rugsėjo 1- sausio 20 d., II pusmetis sausio 23 d. – birželio 9 d. Pagrindinė ugdymo proceso organizavimo forma pamoka, bet ugdymo procesas gali būti organizuojamas ir kitais būdais: gamtamokslinis tyrinėjimas ir eksperimentavimas, lankymasis visuomeninėse, bendruomenių, kultūros institucijose, muziejuose ir kt.

17. Ugdymo procesą organizuojant pamoka ugdymo(si) laikas: 1-oje klasėje -35 min., 2-4 -ose klasėse – 45 min.

18. Gimnazijos ugdymo plane įteisinti **privalomi susitarimai** visiems mokytojams:

18.1. prioritetinis pradinio ugdymo tikslas: siekti kiekvieno mokinio pažangos;

18.2. stiprinti mokinių skaitymo ir teksto suvokimo gebėjimus.

19. **Mokinių mokymosi krūvio reguliavimo priemonės:**

19.1. maksimalus pamokų / ugdymo(si) valandų skaičius per dieną - ne daugiau nei 6 pamokos;

19.2. per dieną negali būti daugiau negu 1 kontrolinis darbas, kurio vykdymo laiką turi numatyti dalyko mokytojas;

19.3. mokiniams skiriami namų darbai: 1 klasės mokiniams iki 30 min., 2 klasės mokiniams -iki 45 min.; 3, 4 klasių mokiniams -iki 1 val. Namų darbai skiriami mokytojo nuožiūra, namų darbų apimtis ir užduotis turi priklausyti nuo mokinių gebėjimų (kad mokinys gebėtų savarankiškai jį atlikti), būtų naudingi mokinio tolesniam mokymuisi. Namų darbai negali būti užduodami atostogoms, skirti dėl įvairių priežasčių neįvykusių pamokų turiniui įgyvendinti;

19.4. mokiniams, kurie negali tinkamai įvykdyti užduočių, skirtų atlikti namuose dėl nepalankių socialinių ekonominių kultūrinių sąlygų, sudaromos sąlygos jas atlikti gimnazijoje.

20. Pradinio ugdymo programos turinį sudaro šios sritys: dorinis ugdymas, kalbinis

ugdymas, matematinis ugdymas, socialinis ir gamtamokslinis ugdymas, meninis ugdymas, fizinis ugdymas.

21. Pamokų skaičius pradinio ugdymo bendrajai programai įgyvendinti per savaitę pateiktas plano **1 priede**. Pamokų skaičių klasei per metus sudaro: privalomos pamokos visiems klasės mokiniams; pamokos, skiriamos mokinių ugdymosi poreikiams tenkinti; valandos neformaliojo švietimo programoms įgyvendinti. Minimalus mokinių skaičius neformaliojo švietimo grupėje – 8.

22. Pradinio ugdymo bendrosioms programoms įgyvendinti mokytojas dalykininkas rengia dalyko ilgalaikį planą vieneriems mokslo metams, kur dalyko turinys išdėstomas temomis, remiantis dalyko mokymo/mokymosi logika. Dalykų ilgalaikius planus mokytojai aptaria metodinėje grupėje. Metodinės grupės pirmininkas planus aprobuoja iki einamųjų metų rugsėjo 1 dienos. Mokytojas dalykininkas suderina ilgalaikius planus su kuruojančiu vadovu ir pateikia direktoriui tvirtinimui. Ilgalaikio plano forma pateikiama **2 priede.**

23. Dorinio ugdymo programos įgyvendinimas:

23.1. tėvai (globėjai) parenka mokiniui vieną iš dorinio ugdymo dalykų: etiką arba tradicinės religinės bendruomenės ar bendrijos tikybą;

23.2. dorinio ugdymo dalyką mokiniui galima keisti kiekvienais mokslo metais pagal tėvų (globėjų) parašytą prašymą.

24. Kalbinio ugdymo programų įgyvendinimas:

24.1. lietuvių kalbos ugdymas vykdomas pagal Lietuvos Respublikos švietimo, mokslo ir sporto ministro patvirtintą lietuvių kalbos pradinio ugdymo bendrąją programą, skiriant Bendrojo ugdymo plano nurodytas pamokas;

24.2. gimtosios kalbos (lenkų) mokymas(is) vykdomas pagal Lietuvos Respublikos švietimo, mokslo ir sporto ministro patvirtintą gimtosios kalbos (lenkų) programą;

24.3. pirmosios užsienio kalbos (anglų) mokoma(si) antraisiais–ketvirtaisiais Pradinio ugdymo programos metais.

25. Socialinio ir gamtamokslinio ugdymo programų įgyvendinimas:

25.1. gamtamoksliniams gebėjimams ugdytis **skiriama pusė** pasaulio pažinimo dalykui skirto ugdymo laiko. Gimnazija, sudarydama sąlygas pradinio ugdymo mokiniams ugdytis praktinius gamtamokslinius gebėjimus, **vieną ketvirtąją** pasaulio pažinimo dalykui skiriamo laiko (17 pamokų) skiria tyrinėjimams palankioje aplinkoje, natūralioje gamtinėje aplinkoje;

25.2. socialiniams gebėjimams ugdyti **vieną ketvirtąją** pasaulio pažinimo dalykui skiriamo laiko (17 pamokų) mokytojas organizuoja ugdymo procesą socialinės, kultūrinės aplinkos pažinimui palankioje aplinkoje.

26. Fizinio ugdymo programos įgyvendinimas:

26.1. sudarytos sąlygos pradinio ugdymo mokiniams lankyti ne mažiau kaip 105 fizinio ugdymo pamokas per metus (3 pamokas per savaitę).

26.2. specialiojo medicininės fizinio pajėgumo grupės mokiniai dalyvauja fizinio ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas.

27. Meninis ugdymas (dailė ir technologijos, muzika, šokis, teatras):

27.1. muzikos programai įgyvendinti skiriama 70 pamokų per metus (2 valandas per savaitę);

27.2. dailės ir technologijų programai įgyvendinti skiriama 70 pamokų per metus (2 valandas per savaitę), iš jų – technologiniam ugdymui skiriama ne mažiau kaip vieną trečiąją dailės ir technologijų dalykui skiriamo laiko;

27.3. gimnazija renkasi šokį: trečią meninio ugdymo sritį iš Šokio ir Teatro programų. Šokio programai įgyvendinti skiriamos 35 pamokos per metus (1 valanda per savaitę);

28. Į Bendrosios programos ugdymo dalykų programų turinį **integruojama:**

28.1. bendrųjų kompetencijų ir gyvenimo įgūdžių ugdymo programa, integruojamųjų programų – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 11 priedas „Bendrųjų kompetencijų ir gyvenimo įgūdžių ugdymas“);

28.2. Žmogaus saugos bendrosios programos integravimas į ugdymo turinį pateiktas **3 priede**;

28.3. Sveikatos ir lytiškumo ugdymo bei rengimo šeimai bendrosios programos integravimas į ugdymo turinį pateiktas **4 priede**;

28.4. Ugdymo karjerai programos integravimas į ugdymo turinį pateiktas **5 priede;**

28.5. pradinių klasių mokiniai dalyvauja nuoseklioje ir ilgalaikėje LIONS QEST socialinių ir emocinių įgūdžių ugdymo programoje ,,Laikas kartu”, kuriai įgyvendinti skiriamos atskiras ugdymo laikas iš pamokų, skirtų neformaliajam ugdymui;

28.6. Etninės kultūros ugdymas integruojamas į kultūrinę pažintinę veiklą;

28.7. informacinės technologijos:

28.7.1. skaitmeniniai mokinių gebėjimai ugdomi per visus dalykus ugdymo procese naudojant šiuolaikines skaitmenines technologijas;

28.7.2. integruotai per įvairių dalykų pamokas ir per neformalųjį švietimą ugdomas mokinių informatinis mąstymas, mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo.

29. Pradinio ugdymo mokinių mokymosi pasiekimai ir pažanga vertinami pagal tvarką **(6 priedas**).

30. Susitarimai dėl priemonių, padėsiančių mokiniams pasiekti aukštesnių mokymosi pasiekimų ir pažangos pateikti Gimnazijos mokymosi pagalbos ir mokinių pasiekimų gerinimo priemonių plane (**7 priedas**).

31. Susitarimai dėl švietimo pagalbos mokiniui teikimo pateikti Gimnazijos švietimo pagalbos mokiniui teikimo tvarkos apraše (**8 priedas**).

32. Pažintinė, kultūrinė veikla yra privaloma sudėtinė ugdymo proceso veiklos dalis (**9 priedas**). Ši veikla organizuojama ne tik gimnazijoje, bet ir kitose aplinkose. Pažintinės ir kultūrinės veiklos organizavimo tvarka pateikta **10 priede**. Pažintinei, kultūrinei veiklai organizuoti panaudojamos ir Kultūros paso ir Geros savijautos programų finansuojamos paslaugos.

**TREČIASIS SKIRSNIS**

**UGDYMO ORGANIZAVIMAS JUNGTINĖSE KLASĖSE**

33. Gimnazija, planuodama gimnazijos ugdymo turinio įgyvendinimą ir sudarydama gimnazijos ugdymo planą, numato, kad **maksimalus jungtiniam komplektui skiriamų valandų skaičius negali viršyti Mokymo lėšų apskaičiavimo**, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, **3 priede** nustatyto klasės kontaktinių valandų skaičiaus per mokslo metus.

Dalis dalykų pamokų (gimtosios (lenkų) kalbos, lietuvių kalbos, matematikos, pasaulio pažinimo) skirtingo amžiaus mokiniams jungtinėje klasėje bus organizuotos atskirai. Muzikos, fizinio ugdymo, šokio, dorinio ugdymo, dailės ir technologijų pamokos skirtingo amžiaus mokiniams jungtinėje klasėje bus organizuotos vienu metu.

**KETVIRTASIS SKIRSNIS**

**MOKINIŲ MOKYMO NAMIE ORGANIZAVIMAS**

34. Mokinių mokymas namie organizuojamas, vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

35. Mokiniai mokomi namie savarankišku mokymo proceso organizavimo būdu. Mokiniui, mokomam namie, gimnazija, suderinusi su mokinio tėvais (globėjais, rūpintojais) ir atsižvelgdama į gydytojų konsultacinės komisijos rekomendacijas, parengia individualų ugdymo planą.

36. Pradinio ugdymo bendroji programa įgyvendinama, ugdymą organizuojant pagal atskirus ugdymo dalykus ar integruojant ugdymo dalykų turinį.

37. Mokiniams, kurie mokosi namie:

37.1. pagal pradinio ugdymo programą savarankišku mokymo proceso organizavimo būdu pavienio ar grupinio mokymosi forma:

37.1.1. 1–3 klasėse skiriama 315 pamokų per mokslo metus (9 pamokos per savaitę) Pradinio ugdymo bendrųjų programų ugdymo dalykams įgyvendinti;

37.1.2. 4 klasėje – 385 pamokos per mokslo metus (11 pamokų per savaitę).

**III SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS**

**ATSIRANDANČIUS DĖL IŠSKIRTINIŲ GABUMŲ),**

**UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

38. Gimnazija, rengdama gimnazijos ugdymo planą, atsižvelgia į mokinių, turinčių specialiųjų ugdymosi poreikių, reikmes, pedagoginės psichologinės tarnybos arba švietimo pagalbos tarnybos, gimnazijos vaiko gerovės komisijos rekomendacijas, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, Bendrojo ugdymo plano nuostatomis.

39. Mokiniams, turintiems specialiųjų ugdymosi poreikių teikiamašvietimo pagalba (psichologinė, specialioji pedagoginė, socialinė pedagoginė ir specialioji) vadovaujantis Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 5 d. įsakymu Nr. V-1215 „Dėl Psichologinės pagalbos teikimo tvarkos aprašo patvirtinimo“, Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“, Socialinės pedagoginės pagalbos teikimo vaikui ir mokiniui tvarkos aprašu, patvirtintu Lietuvos Respublikos švietimo ir mokslo ministro 2016 m. lapkričio 2 d. įsakymu Nr. V-950 „Dėl Socialinės pedagoginės pagalbos teikimo vaikui ir mokiniui tvarkos aprašo patvirtinimo“, Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“.

40. Gimnazijoje nesant švietimo pagalbos specialistų, kiekvienam mokiniui, kuriam pedagoginė psichologinė tarnyba arba švietimo pagalbos tarnyba, mokyklos vaiko gerovės komisija rekomenduoja teikti specialistų pagalbą, skiriama 70 pamokų per metus (2 pamokos per savaitę) individualioms konsultacijoms ir švietimo pagalbai.

41. Gimnazijoje nesant švietimo pagalbos specialistų, susitarus su Šalčininkų rajono savivaldybės psichologinė pedagoginė tarnyba švietimo pagalbą mokiniams organizuojama pedagoginėje psichologinėje tarnyboje**.**

42. Siekiant tenkinti mokinių ugdymosi reikmes, pritaikoma Bendroji programa ir ugdymo turinys.

43. Organizuodama mokinių, turinčių specialiųjų ugdymosi poreikių, ugdymą, gimnazija atsižvelgia į:

43.1. mokinių specialiuosius ugdymosi poreikius, jų lygį (nedideli, vidutiniai, dideli ir labai dideli);

43.2. gimnazijos ir tėvų (globėjų) įsipareigojimus, įteisintus mokymo sutartyje.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

44. Individualus ugdymo planas metams rengiamas mokiniui, turinčiam specialiųjų ugdymosi poreikių. Planas rengiamas siekiant padėti mokytis, pripažįstant ir plėtojant jo gebėjimus ir galias, teikiant švietimo pagalbą, tobulinti mokinio bendrąsias ir dalykines kompetencijas, padėsiančias būti savarankiškesniam.

45. Gimnazija, rengdama individualų ugdymo planą: pritaiko bendrąjį ugdymo planą atsižvelgdama į mokinių, turinčių specialiųjų ugdymosi poreikių, reikmes, pedagoginės psichologinės tarnybos, gimnazijos vaiko gerovės komisijos rekomendacijas.

46. Gimnazija kiekvienam mokiniui, turinčiam specialiųjų ugdymosi poreikių, sudaro individualų ugdymo planą, kuriame nurodomos bendrosios programos, pritaikytos ar individualizuotos programos, įgyvendinamos pagal Bendrojo ugdymo plano 75 punktą arba  Bendrojo ugdymo plano 6 priedą ugdymą organizuojant pagal veiklos sritis ir joms skiriamą pamokų skaičių. Individualiame ugdymo plane numatomas švietimo pagalbos teikimas.

**trEČIasis SKiRSNIS**

**mokinių, TURINČIŲ Specialiųjų ugdymosi poreikių,**

**ugdymas namie**

47. Mokiniui, turinčiam specialiųjų ugdymosi poreikių, mokymą namie gimnazija organizuoja pagal gimnazijos vaiko gerovės komisijos ir pedagoginės psichologinės tarnybos, gydytojų rekomendacijas sudariusi individualų ugdymo planą mokymosi namie laikotarpiui, vadovaudamasi Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, suderinusi su mokinio tėvais (globėjais) ir atsižvelgusi į mokinio ligos pobūdį bei gydytojo rekomendacijas, rengia individualų mokinio ugdymo namie planą (pritaiko Bendrąją programą, numato ugdomųjų veiklų tvarkaraštį).

48. Mokiniui, turinčiam vidutinį, žymų ir labai žymų intelekto sutrikimą, pagal Pradinio ugdymo individualizuotą programą skiriama 280 pamokų per metus (8 per savaitę), iš jų ne mažiau kaip 35 pamokas per metus (1 per savaitę) specialiosioms pamokoms ar specialiajai pedagoginei pagalbai teikti.

49. Mokiniui, kuris mokosi pagal Pradinio ugdymo individualizuotą programą, ugdymo planas sudaromas atsižvelgiant į mokinio intelektines galias (sutrikimo lygį), mokymosi formą, mokymo organizavimo būdą, įgyvendinant visas Bendrosios programos dalykų programas, išskyrus fizinio ugdymo programą, ugdymą organizuojant veiklos sritimis ir joms skiriamą pamokų skaičių:

|  |  |
| --- | --- |
| Ugdymo metai,  klasė  Dalykai / veiklos | 2 klasėje pamokų skaičius per savaitę |
| Dorinis ugdymas (tikyba) | 0,5 |
| Komunikacinė veikla :  Gimtoji (lenkų) kalba  Lietuvių kalba | 2  1 |
| Pažintinė veikla | 1 |
| Orientacinė veikla | 1 |
| Meninė veikla | 1,5 |
| Pamokos, skirtos mokinių ugdymosi poreikiams tenkinti, švietimo pagalbai teikti. | 1 |
| Privalomas pamokų skaičius mokiniui | 8 |

**KETVIRTASIS SKIRSNIS**

**MOKINIŲ, TURINČIŲ ĮVAIRIAPUSIŲ RAIDOS SUTRIKIMŲ, UGDYMO ORGANIZAVIMAS**

50. Atsižvelgiant į individualias mokinio galimybes ir specialiųjų poreikių lygį, įvairiapusių raidos sutrikimų turintys mokiniai ugdomi skiriant mokytojo padėjėją.

51. Gimnazija, organizuodama mokinių, turinčių įvairiapusių raidos sutrikimų, ugdymą:

51.1. parengia individualų pagalbos vaikui planą, kuriame numato mokinio tolesnio mokymosi perspektyvą ir socialinio elgesio pasiekimus, aptaria švietimo pagalbos teikimo formas ir būdus, elgesio prevencijos ir intervencijos būdus, socialinių įgūdžių ugdymo veiklas. Periodiškai (ne rečiau kaip kartą per mėnesį) arba užfiksavusi mokinio pažangą ar nustačiusi, kad ugdymo procese pažanga nedaroma, peržiūri ir koreguoja individualų pagalbos vaikui planą;

51.2. paskiria pagalbos vaikui plano įgyvendinimą koordinuojantį asmenį, kuris kartu su vaiku, jo tėvais (globėjais, rūpintojais) numato siekiamus tikslus, suplanuoja jų įgyvendinimo žingsnius, atsakomybes ir periodiškus susitikimus teikiamos pagalbos rezultatams aptarti.

52. Gimnazija pritaiko ugdymo turinį, atsižvelgiant į individualius mokinio gebėjimus ir raidos sutrikimo specifiką (mokymo medžiagą pateikiama įvairiais būdais, įtraukiant mokinį į veiklas atsižvelgiama į jo pomėgius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2021–2022 ir 2022-2023 mokslo metų

pradinio ugdymo programos

ugdymo plano

1 priedas

**Pamokų skaičiaus pradinio ugdymo bendrajai programai įgyvendinti per savaitę**

**2021-2022 m.m.**

|  |  |  |  |  |  |  |
| --- | --- | --- | --- | --- | --- | --- |
| Dalykai | Dalyko savaitinių pamokų skaičius | | | | | |
|  | 1klasė | 2 klasė | 1-2 klasė | 3 klasė | 4 klasė | Iš viso skiriama pamokų pradinio ugdymo programai |
| Dorinis ugdymas (tikyba arba etika) | 1 | 1 | 1 | 1 | 1 | 3 |
| Gimtoji kalba (lenkų) | 7 | 7 | 7 | 7 | 7 | 21 |
| Lietuvių kalba | 5 | 4 | 5 | 5 | 5 | 15 |
| Užsienio kalba (anglų) | 0 | 2 | 2 | 2 | 2 | 6 |
| Matematika | 4 | 5 | 5 | 4 | 5 | 14 |
| Pasaulio pažinimas | 2 | 2 | 2 | 2 | 2 | 6 |
| Dailė ir technologijos | 2 | 2 | 2 | 2 | 1 | 5 |
| Šokis | 1 | 1 | 1 | 1 | 1 | 3 |
| Muzika | 2 | 2 | 2 | 2 | 2 | 6 |
| Fizinis ugdymas | 3 | 3 | 3 | 3 | 3 | 9 |
| Privalomų pamokų skaičius mokiniui | 27 | 29 | 30 | 29 | 29 | 88 |
| Valandos, skiriamos mokinių ugdymo(si) poreikiams tenkinti | 1\* | 1\* | 1\* | 1\* | 1\* | 3 |
| Iš viso | 28 | 30 | 31 | 30 | 30 | 91 |
| Neformaliojo švietimo valandos |  |  | 1-choras  1 - SEU | 1-informatikos būrelis  1 -SEU | 1 – informatikos būrelis,  1 -SEU | 6 |

**Pastabos:**

**\***Pamokos, skirtos mokinių ugdymo poreikiams ir mokymosi pagalbai teikti, panaudojamos

mokinių mokymosi praradimų, patirtų COVID-19 pandemijos metu, kompensavimui: gimtosios kalbos (lenkų), lietuvių kalbos, matematikos, pasaulio pažinimo konsultacijoms.

2021–2022 ir 2022-2023 mokslo metų

pradinio ugdymo programos

ugdymo plano

6 priedas

**DIEVENIŠKIŲ ADOMO MICKEVIČIAUS GIMNAZIJOS PRADINIO UGDYMO MOKINIŲ MOKYMOSI PASIEKIMŲ IR PAŽANGOS VERTINIMO TVARKA**

**I. Bendrosios nuostatos**

1. Pradinio ugdymo mokinių mokymosi pasiekimų ir pažangos vertinimo tvarka

parengta vadovaujantis  Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“, Pradinio ugdymo bendrosiomis programomis, patvirtintais Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo “, 2021–2022 ir 2022–2023 mokslo metų Pradinio ugdymo programosbendruoju ugdymo planu, patvirtintu Lietuvos Respublikos švietimo ir mokslo ministro 2021 m. gegužės 3 d. įsakymu Nr. V-688 ,,Dėl 2021–2022 ir 2022-2023 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“.

2. Vertinimas grindžiamas šiuolaikine mokymosi samprata, amžiaus tarpsnių psichologiniais ypatumais, individualiais poreikiais, atitinka ugdymo(si) tikslus. Vertinama individualios mokinio žinios ir supratimas, bendrieji ir dalyko gebėjimai. Vertinimo paskirtis – padėti mokytis.

3. Vertinimas atviras ir skaidrus – mokiniai ir jų tėvai informuojami apie vertinimo kriterijus ir procedūras. Vertinimas informatyvus – taikomi šiuolaikiniai vertinimo informacijos tvarkymo ir pateikimo būdai, elektroninis dienynas ,,Mano dienynas’’.

4. Vertinimas yra formalus ir neformalus. Formalaus vertinimo galutinis rezultatas – pasiekimų lygmens įvardinimas, diagnostinis vertinimas.

**II. Mokinių mokymosi pasiekimų ir pažangos vertinimo tikslai ir uždaviniai**

5. Nustatyti mokinių pasiekimų lygį bei pažangą, išsiaiškinti kiekvieno mokinio stiprybes, ugdymosi poreikius, su mokiniu bei jo tėvais (globėjais, rūpintojais) priimti sprendimus dėl tolesnio mokymosi žingsnių, mokiniui būtinos pagalbos.

6. Palaikyti mokymąsi ir teikti savalaikį atsaką (grįžtamąjį ryšį) mokiniams ir mokytojams, gerinant mokymo(si) proceso kokybę.

7. Apibendrinti, susumuoti atskiro mokymosi laikotarpio (baigiant pusmetį, mokslo metus) ar mokymosi pagal pradinio ugdymo programą rezultatus.

8. Vertinti ugdymo kokybę, identifikuoti problemas ir inicijuoti reikalingus sprendimus.

**III . Vertinimo proceso dalyviai ir jų vaidmuo vertinime**

9. **Mokiniai**  žino kiekvieno dalyko vertinimo tikslus ir kriterijus. Mokytojo padedami mokosi įsivertinti savo pažangą. Įsivertina pasiekimus ir stebi savo pažangą pildydami lenkų kalbos, lietuvių kalbos, matematikos, pasaulio pažinimo, anglų kalbos įsivertinimo diagramas (diagramos dedamos į vertinimo aplanką).

10. **Mokytojas** siekia ugdymo turinio, Bendrųjų programų, mokymo(si) ir vertinimo dermės, kuria kiekvieno dalyko mokinių pažangos bei pasiekimų vertinimo sistemą ir su ja supažindina mokinius. Planuoja ir atlieka pažangos ir pasiekimų vertinimą. Analizuoja ir koreguoja ugdymo turinį atsižvelgiant į kiekvieno mokinio pažangą.

11**. Mokinių tėvai** gauna aiškią, savalaikę informaciją apie savo vaiko mokymąsi, pažangą bei pasiekimus. Diagnostinio ir apibendrinamojojo vertinimo rezultatus mokytojai dalykininkai aptaria su mokinio tėvais. Kartu su mokytoju bei mokiniu dalyvauja mokymosi pasiekimų pažangos pokyčiuose.

**IV. Mokinių pasiekimų vertinimas**

12. Vertinant mokinių pasiekimus ir pažangą 1-4 klasėse taikomas formuojamasis, diagnostinis, apibendrinamasis vertinimas.

13. **Formuojamasis** vertinimas atliekamas nuolat ugdymo proceso metu (mokytojas stebi mokinių mokymąsi, jį komentuoja, aptaria, skatina pačius mokinius vertinti savo mokymosi eigą), teikiant mokiniui informaciją (kiekvieną pamoką mokytojas mokiniui suteikia grįžtamąją informaciją apie mokymosi pažangą, t.y. parodo, kaip mokinys išmoko tai, kas buvo numatyta pamokos uždaviniuose, apie jo mokymosi eigą, esamus pasiekimus ar nesėkmes (dažniausiai žodžiu, o prireikus ir raštu, t. y. parašant komentarą mokinio darbuose, elektroniniame dienyne).

14. **Diagnostinis** vertinimas (testai, kontroliniai darbai) siekiant diagnozuoti esamą padėtį: nustatyti mokinio pasiekimus ir padarytą pažangą, numatyti tolesnio mokymosi galimybes, suteikti pagalbą įveikiant sunkumus. Siekiant kiekvieno mokinio pažangos atliekamas 2-4 klasių mokiniams (lenkų kalbos, matematikos, pasaulio pažinimo dalykų), 3-4 klasių mokiniams (lietuvių kalbos, anglų kalbos) pagal iš anksto aptartus su mokiniais vertinimo kriterijus gegužės mėnesį, 4 klasės mokiniai dalyvauja  [Nacionalinės švietimo agentūros (NŠA) patikrinime.](https://www.15min.lt/tema/nacionaline-svietimo-agentura-nsa-78970)

15. **Apibendrinamasis** vertinimas atliekamas ugdymo laikotarpiais (pusmečiais). Pusmečio mokinių pasiekimai apibendrinami vertinant mokinio per pusmetį padarytą pažangą, orientuojantis į Bendrosiose programose aprašytus mokinių pasiekimų lygių požymius. Mokomųjų dalykų (lenkų k., lietuvių k., matematika, pasaulio pažinimas, užsienio kalba (anglų), fizinis ugdymas, muzika, dailė ir technologijos, šokis) pasiekimai vertinami lygiais: patenkinamas, pagrindinis, aukštesnysis. Elektroniniame dienyne atitinkamose skiltyse įrašomas ugdymo dalykų apibendrintas mokinio pasiekimų lygis: „atleistas“, ,,aukštesnysis“, ,,pagrindinis“, ,,patenkinamas“. Mokiniui nepasiekus patenkinamo pasiekimų lygio, įrašoma ,,nepatenkinamas“. Dorinio ugdymo bei specialiosios medicininės fizinio pajėgumo grupės mokinių padaryta arba nepadaryta pažanga fiksuojama dienyne, įrašant „p.p.“ arba „n.p.“. SEU programos ,, Laikas kartu“ mokinių pasiekimai vertinami įrašu ,,įskaityta‘‘ arba ,, neįskaityta“.

16. Mokinių pasiekimų vertinimas lygiais (teisingas atsakymų diagnostinėje užduotyje apimtis procentais): aukštesnysis - 85-100 proc; pagrindinis - 50-84 proc; patenkinamas - 20-49 proc; nepatenkinamas - 0-19 proc.

|  |
| --- |
|  |

**V. Mokinių pasiekimų vertinimo fiksavimas**

17. Planuodamas ugdymo procesą mokytojas planuoja ir dalyko vertinimą. Planuodamas kiekvieną mokymo(si) etapą (temą, pamoką), atsižvelgdamas į mokinių mokymosi patirtį, gebėjimus ir poreikius, planuoja vertinimą. Diagnostinį vertinimą fiksuoja dalyko ilgalaikiame plane; per pirmąsias savo dalyko pamokas rugsėjo mėnesį mokinius supažindina su ilgalaikiu planu, mokymosi pažangos ir pasiekimų informacijos kaupimo ir jos fiksavimo sistema, aptaria vertinimo kriterijus, metodus ir formas. Vertindamas raštu, mokytojas pažymi, ką mokinys jau geba ir ko negeba.

18. Darbams, kurie vertinami taškais, balais nepakanka nurodyti surinktų taškų skaičių – būtinas trumpas mokytojo komentaras, kuriame įvardijami mokinio pasiekimai bei nurodomos padarytos klaidas.

19. Mokinių pažanga ir pasiekimai fiksuojami aprašomuoju formaliuoju kriteriniu ir ideografiniu vertinimu elektroniniame dienyne įrašant komentarus apie mokinių pasiekimus:

1 savaitinė pamoka - ne mažiau kaip 1 įvertinimo fiksavimas mokiniui per mėnesį;

2 savaitinės pamokos- ne mažiau kaip 2 įvertinimo fiksavimai mokiniui per mėnesį;

4-5 savaitinės pamokos - ne mažiau kaip 4 įvertinimo fiksavimai mokiniui per mėnesį;

7 savaitinės pamokos- ne mažiau kaip 5 įvertinimo fiksavimai mokiniui per mėnesį .

20. Mokiniui, besimokančiam pagal pradinio ugdymo programą, II pusmečio mokymosi pasiekimų įvertinimas laikomas metiniu. Jei pasibaigus ugdymo procesui skirtos užduotys suteikia mokiniui, kurio mokymosi pasiekimai mokantis pagal dalyko programą fiksuoti nepatenkinamu metiniu įvertinimu, galimybę pasiekti ne žemesnį kaip patenkinamas mokymosi pasiekimų lygį, nustatytą bendrosiose programose (toliau – papildomas darbas), tai papildomo darbo įvertinimas laikomas metiniu.

21. Mokinių mokymosi pasiekimų ir pažangosvertinimo informacijos kaupimo forma – **kiekvieno mokinio vertinimo aplankas**, kur kaupiami mokinių kontroliniai darbai, diagnostiniai testai ir kita su mokinių pasiekimais ir pažanga susijusi informacija. Už vertinimo aplanko saugumą atsakingas klasės vadovas, mokytojai dalykininkai pildo aplanką susitarę su klasės vadovu, supažindinami mokinių tėvai. Aplankas saugomas iki mokinio pradinio ugdymo programos pabaigos.

22. Pasibaigus pusmečiui (mokslo metams) mokytojai metodinėse grupėse apibendrina informaciją apie mokinių, klasės pasiekimus bei padarytą pažangą, panaudotų mokymosi pagalbos priemonių poveikį, juos analizuoja, tariasi dėl mokymosi pagalbos, konsultacijų mokiniams organizavimo.

23. Pasibaigus pusmečiui (mokslo metams) klasės vadovas sudaro klasės ugdymo pažangos suvestinę, kurias pateikia direktoriaus pavaduotojai ugdymui.

**VI. MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ IR PAŽANGOS VERTINIMAS**

24. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su Bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi).

25. Dėl mokinio, kuris mokosi pagal individualizuotą pradinio ugdymo mokymosi pasiekimų vertinimo (būdų, periodiškumo) ir įforminimo susitariama. Susitarimai priimami, atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą. Individualizuotų ugdymosi programų turinčių mokinių padaryta arba nepadaryta pažanga fiksuojama dienyne, įrašant „p.p.“ arba „n.p.“.